Luftevakueringskompaniet

Luftevakueringskompaniet er en avdeling i Forsvarets sanitet som utfører medisinsk luftevakuering som primært benyttes i militære operasjoner, men som ved behov støtter det sivile samfunnet.

Forsvarets sanitet overtok den medisinske luftevakueringen fra Luftforsvaret i 2006.

Organisering 
Personellet er primært rekruttert fra helsevesenet, og står på beredskapskontrakt med Forsvaret, og det avholdes jevning øvelser og trening for personellet på luftevakuering.

Luftevakueringsteamene er satt sammen av forskjellig typer helsepersonell: Sykepleier, paramedic, spesialsykepleiere (anestesi/intensiv) og anestesileger. Et team ledes av en Medical Crew Director som er operativt befal med helsefaglig bakgrunn.

Avdelingen benytter Luftforsvarets C-130J transportfly og Bell 412 helikoptre, samt har Forsvaret også en beredskapsavtale med SAS for å sikre tilgang på sivilt fly dersom avtalen utløses. Både de sivile flyene og C-130J kan konfigureres til intensiv og ambulansetransport, som respiratorpasienter, sittende og liggende pasienter.

Oppdrag

 Evakuering av pasienter etter jordskjelvet og tsunamien i Indiahavet (2004)
 Beredskap og støtte under gisselaksjonen i In Amenas (2013)
 Beredskap under NATO øvelsen «Trident Juncture» (2018)
 Evakueringsoperasjonen ut fra Afghanistan (2021)
 Transport av ukrainske pasienter i forbindelse med Russlands invasjon av Ukraina (2022-)
 Evakuering av pasienter etter jordskjelvet i Tyrkia og Syria 2023
 Beredskap under militærøvelsen «Joint Viking» (2023)

Referanser 

Norges forsvar
Sanitet